cyanic-selkie/wikianc huggingface dataset:
ปาล์มน้ำมัน
ลักษณะผลเป็นทะลายผลจะเกาะติดกันแน่นจนไม่สามารถสอดนิ้วมือเข้าไปที่ก้านผลได้ เวลาเก็บผลปาล์มจึงต้องใช้มีดงอ(มีดขอ)เกี่ยวที่โคนทะลายแล้วดึงให้ขาด ก่อนที่จะตัดทะลายปาล์มต้องตัดทางปาล์มก่อนเพราะผลปาล์มจะตั้งอยู่บนทางปาล์ม  กระบวนการตัดทาง(ใบ)ปาล์มและตัดเอาทะลายปาล์มลง เรียกรวมๆ ว่า แทงปาล์ม  ปาล์มน้ำมันจัดเป็น พืชเศรษฐกิจ มีถิ่นกำเนิดอยู่ในทวีปแอฟริกา เป็นพืชที่ให้ผลผลิต น้ำมันต่อหน่วยพื้นที่สูงกว่าพืชน้ำมันทุกชนิด
โยเบร์ ออร์เตกา
ประวัติ
ออร์เตกาขึ้นชกมวยสากลอาชีพครั้งแรกเมื่อวันที่ 15 กันยายน พ.ศ. 2533 ชนะคะแนนฟาเบียน ซาลาซาร์ ที่เวเนซุเอลา จากนั้นขึ้นชกชนะเป็นส่วนใหญ่ จนได้ครองแชมป์เวเนซุเอลารุ่นซูเปอร์แบนตัมเวทเมื่อวันที่ 1 เมษายน พ.ศ. 2538 ชนะน็อกลุยส์ โอเฮดา ยก 9 จากนั้น ได้ครองแชมป์ WBA Fedelatin รุ่นจูเนียร์เฟเธอร์เวทชนะน็อกรามอน กุซมัน ยก 2 เมื่อวันที่ 25 พฤศจิกายน พ.ศ. 2538 และได้ชิงแชมป์โลกสมาคมมวยโลก รุ่นจูเนียร์เฟเธอร์เวท เมื่อ 23 มีนาคม พ.ศ. 2539 แพ้คะแนนอันโตนิโอ เซร์เมญโญ ที่สหรัฐ ไม่ได้แชมป์ ออร์เตกาได้ครองแชมป์ WBA-NABA รุ่นซูเปอร์แบนตัมเวทเมื่อวันที่ 3 ตุลาคม พ.ศ. 2541 ชนะคะแนนมิเกล อังเฆล เอสกามิยา จากนั้น ออร์เตกาได้ชิงแชมป์เฉพาะกาล WBA รุ่นซูเปอร์แบนตัมเวท สมาคมมวยโลก เมื่อวันที่ 10 ตุลาคม พ.ศ. 2542 แพ้คะแนนอันโตนิโอ เซร์เมญโญ ที่เวเนซุเอลา ไม่ได้แชมป์อีก
ปาล์มน้ำมัน
สามารถนำมาแปรรูปทำเป็นทั้งในรูปแบบของน้ำมันพืชที่ใช้ในการประกอบอาหาร และใช้เป็นวัตถุดิบในอุตสาหกรรมอาหารต่างๆ เช่น ขนมขบเคี้ยว บะหมี่กึ่งสำเร็จรูป นมข้นหวาน ครีมและเนยเทียม เป็นวัตถุดิบในการผลิตพลังงานทดแทน ไบโอดีเซลรวมถึงเป็นส่วนผสมในเพื่อช่วยลดการใช้น้ำมันดีเซล เพิ่มความมั่นคงทางด้านพลังงานให้กับประเทศ อีกทั้งยังจะช่วยลดปัญหาผลกระทบทางด้านสิ่งแวดล้อมอีกด้วย และยังสามารถแปรรูปเป็น สบู่ ผงซักฟอก เครื่องสำอาง ผลิตภัณฑ์เคมีภัณฑ์ต่างๆ และอาหารสัตว์ ด้วย ใบมาบดเป็นอาหารสัตว์ กะลาปาล์มเป็นวัตถุดิบเชื้อเพลิง ทะลายปาล์มใช้เพาะเห็ด  และกระทั่งการปลูกลงดินไปแล้วก็ช่วยในการดูดซับก๊าซคาร์บอนไดออกไซด์ ในการช่วยลดภาวะโลกร้อนได้อีก
โยเบร์ ออร์เตกา
ประวัติ
ออร์เตกามาประสบความสำเร็จในการชิงแชมป์โลกเมื่อวันที่ 23 พฤศจิกายน พ.ศ. 2543 เมื่อได้ชิงแชมป์เฉพาะกาล WBA รุ่นซูเปอร์แบนตัมเวท อีกครั้ง คราวนี้ ออร์เตกาเป็นฝ่ายชนะทีเคโอ โคโซ อิชิอิ ยก 11 ที่ญี่ปุ่น จากนั้น ออร์เตกาได้ชิงแชมป์โลกจริงของรุ่นเดียวกันนี้เมื่อวันที่ 17 พฤศจิกายน พ.ศ. 2544 ชนะน็อกโฆเซ โรฮัส ยก 4 ได้แชมป์มาครอง แต่พอขึ้นชกป้องกันตำแหน่งครั้งแรก ออร์เตกากลับเป็นฝ่ายแพ้คะแนนยอดดำรง ศิษย์ยอดธง เมื่อวันที่ 21 กุมภาพันธ์ พ.ศ. 2545 เสียแชมป์โลกไป หลังจากเสียแชมป์ ออร์เตกายังคงขึ้นชกอย่างต่อเนื่อง และได้ชิงแชมป์เฉพาะกาล WBA รุ่นซูเปอร์แบนตัมเวท เมื่อวันที่ 15 ตุลาคม พ.ศ. 2548 แพ้คะแนนเซเลสติโน กาบาเยโร ที่ปานามา และได้ชิงแชมป์เฉพาะกาลรุ่นนี้อีกครั้งเมื่อวันที่ 24 มีนาคม พ.ศ. 2549 แพ้คะแนนทอมัส มาชาบา ที่แอฟริกาใต้ จากนั้น ออร์เตกาก็แขวนนวมไป
ปาล์มน้ำมัน
ในประเทศไทยมีการปลูกทั้งทางภาคใต้และภาคตะวันออก พันธุ์ปาล์มน้ำมันที่ส่งเสริมให้เกษตรกรปลูก เป็นปาล์มน้ำมันลูกผสมเทเนอรา โดยเฉพาะที่สามจังหวัดชายแดนภาคใต้ ช่วงปี 2547 - 2550 มีการส่งเสริมการปลูกปาล์มน้ำมันในพื้นที่นาร้าง  โดยกรมพัฒนาที่ดิน  มีการขุดร่องให้ฟรี ให้พันธุ์และปุ๋ย  โดยให้เหตุผลในการส่งเสริมการปลูกเนื่องจากเป็นปาล์มที่ให้นำ้มันใช้ได้ทั้งการบริโภคและใช้เป็นไบโอดีเซลได้โดยประเทศที่ปลูกปาล์มนำ้มันได้แก่ อินโดนีเซีย 50ล้านไร่ มาเลเซีย 35ล้านไร่ ส่วนไทย 5.5ล้านไร่ปัจจุบันภาครัฐของไทยมีเป้าหมายจะปลูกปาล์มให้ได้ทั้งสิ้น 10ล้านไร่ภายในปี 2572 จากพื้นที่มีศักยภาพ ทั้งสิ้น 20ล้านไร่
ปัจจุบัน ประเทศที่ผลิตและส่งออกน้ำมันปาล์มรายใหญ่ที่สุดในโลกคือประเทศมาเลเซีย ผลิตเป็นสัดส่วนมากถึงร้อยละ 47 ของการผลิดของโลก
ปาล์มน้ำมันแต่ละต้นจะกำหนดปริมาณการให้ช่อดอกตัวผู้ และช่อดอกตัวเมีย ล่วงหน้า 3 เดือน โดยขึ้น กับปริมาณน้ำ ที่ต้นปาล์มน้ำมันนั้น ๆ ได้รับ เช่น หากต้นปาล์มได้รับน้ำ ในปริมาณที่เหมาะสมในวันนี้ต้นปาล์มก็จะกำหนดให้ลำต้นออกช่อดอกตัวเมียมากกว่าช่อดอกตัวผู้ ในทางกลับกัน หากต้นปาล์มนั้น ๆได้รับน้ำ ในปริมาณที่ไม่เพียงพอในวันนี้ต้นปาล์มก็จะกำหนดให้ลำต้นออกช่อดอกตัวผู้มากกว่าช่อดอกตัวเมีย ซึ่งช่อดอกทั้ง ตัวผู้และตัวเมียที่ถูกกำหนดล่วงหน้านี้จะไปผลิออกเป็นช่อดอกในอีก 3 เดือนข้างหน้า ดังนั้น ปาล์มที่ปลูกโดยอาศัยน้ำ ฝนจากธรรมชาติเพียงอย่างเดียว จะให้ผลผลิตตามปริมาณน้ำ ฝนที่ได้รับ ยิ่งถ้าพื้นที่ที่ปลูกปาล์มน้ำมันมีช่วงฝนแล้ง หรือขาดน้ำ หลายเดือน ปาล์มนั้น ๆ ก็จะให้ช่อดอกตัวผู้ในปริมาณมาก หรือแทบไม่ให้ช่อดอกตัวเมียเลย ต้นปาล์มจะมีลักษณะสูงเร็ว เพราะไม่ต้องสูญเสียธาตุอาหารในการออกลูกออกผลปาล์มน้ำมันที่ขาดน้ำ เป็นระยะเวลาหลายเดือน จะให้แต่ช่อดอกตัวผู้ หรือแทบจะไม่ให้ช่อดอกตัวเมียเลย แม้ว่าเราจะให้น้ำ ให้ปุ๋ยอย่างเต็มที่กับต้นปาล์มในเวลาต่อมา ก็ไม่สามารถแก้ไขให้ต้นปาล์มออกช่อดอกตัวเมียมากขึ้น ได้ เพราะปริมาณการออกช่อดอกตัวเมียได้ถูกกำหนดไว้แล้วเมื่อ 3 เดือนที่แล้วตามปริมาณน้ำ ที่ต้นปาล์มน้ำมันต้นดังกล่าวได้รับ แต่การให้น้ำ ให้ปุ๋ยอย่างเต็มที่กับต้นปาล์มในเวลาต่อมา จะไปมีผลให้ต้นปาล์มออกช่อดอกตัวเมียมากขึ้น ในอีก 3 เดือนข้างหน้าอย่างไรก็ตามหากช่อดอกตัวเมียที่ออกมา กระทบกับช่วงฤดูแล้ง หรือภาวะต้นปาล์มขาดน้ำ ช่อดอกตัวเมียดังกล่าวก็อาจจะฝ่อไม่ให้ผล เพื่อลดการสูญเสียน้ำ
อายุปลูกลงดิน 1 ½ - 3 ½ ปี: ต้นปาล์มจะเริ่มออกดอก ให้ผลผลิต มีผลปาล์มออกดกรอบต้น เนื่องจากต้นปาล์มได้น้ำ จากแปลงเพาะต้นกล้า ในช่วงอายุปลูกประมาณ 2 ½ ขึ้น ไป การกำหนดปริมาณช่อดอกตัวผู้-ตัวเมีย จะขึ้น อยู่กับปริมาณน้ำ ที่ต้นปาล์มได้รับบนแปลงปลูกนั้น ๆ(น้ำ จากฝน และการรดน้ำ )
อายุปลูกลงดินประมาณ 3 ½ ปี เป็นช่วงปาล์มขาดคอ ต้นปาล์มจะให้ช่อดอกตัวผู้ในปริมาณมากเป็นระยะเวลาประมาณ 3-6 เดือน ขึ้น อยู่กับสภาพภูมิอากาศและการได้รับน้ำ ในแปลงปลูกนั้น ๆ
การให้นํ้ากับต้นปาล์มนํ้ามันในปริมาณที่เหมาะสม
จากการศึกษาทางวิชาการ เสนอไว้ว่า ปาล์มน้ำมันแต่ละต้นต้องการน้ำ วันละ200 ลิตรซึ่งเป็นเรื่องยากสำหรับเกษตรกรที่จะต้องจัดหาน้ำ ปริมาณดังกล่าว เพื่อใช้รดให้กับต้นปาล์มน้ำมันอูติพันธุ์พืชเสนอให้ใช้วิธีสังเกตยอดต้นปาล์มที่มียอดแหลม ไม่คลี่ออก คล้ายหอก หากปรากฏว่าปาล์มน้ำมันต้นใดมียอดแหลม ไม่คลี่ คล้ายหอก สูงในระดับใกล้เคียงกัน มากกว่า 2 ยอดหอกแสดงว่าปาล์มน้ำมันต้นดังกล่าวขาดน้ำ แล้ว ต้องให้น้ำ แก่ต้นปาล์มนั้น ๆมากขึ้นลักษณะการให้น้ำ ด้วยท่อพีอี พันรอบลำต้นปาล์มและใส่หัวฉีดขนาดเล็กจำนวน 3 หัว พ่นน้ำ หันออกจากลำต้นทำให้ไม่เกะกะและเสียหายจากการเก็บเกี่ยวผลปาล์มน้ำมันลักษณะของยอดปาล์มที่แหลม ไม่คลี่ใบออก คล้ายหอกหากมียอดหอกดังกล่าว ที่มีความสูงระดับใกล้เคียงกันมากกว่า 2 ยอด แสดงว่าปาล์มอยู่ในภาวะขาดน้ำ หรือได้รับน้ำ ไม่เพียงพอ ต้องเพิ่มการให้น้ำ
กรานาดา
กรานาดา (Granada) เป็นเมืองหลวงของจังหวัดกรานาดาในแคว้นปกครองตนเองอันดาลูซิอา ประเทศสเปน ตั้งอยู่ตีนเทือกเขาซิเอร์ราเนวาดาตรงบริเวณที่แม่น้ำดาร์โร (Darro) และแม่น้ำเฆนิล (Genil) มาบรรจบกัน ที่ระดับความสูง 738 เมตรจากระดับน้ำทะเล
จากการสำรวจสำมะโนประชากรในปี พ.ศ. 2548 เฉพาะในพื้นที่เมืองกรานาดาจริง ๆ มีจำนวนประชากร 236,982 คน ส่วนในเขตเมืองทั้งหมด (urban area) มีจำนวน 472,638 คน เป็นเขตเมืองที่ใหญ่เป็นอันดับ 13 ของราชอาณาจักรสเปน ประมาณร้อยละ 3.3 ของประชากรไม่ได้ถือสัญชาติสเปน และร้อยละ 31 จากจำนวนนี้มาจากอเมริกาใต้
ป้อมและพระราชวังอาลัมบรา (Alhambra) ของชาวมัวร์อยู่ในเมืองกรานาดา เป็นหนึ่งในสิ่งที่มีชื่อเสียงมากที่สุดของมรดกทางประวัติศาสตร์ของมุสลิม ยิว และคริสต์ที่ทำให้เมืองนี้เป็นจุดสนใจในบรรดาเมืองท่องเที่ยวทางวัฒนธรรมของสเปน
กรานาดายังเป็นที่รู้จักกันดีในสเปนเนื่องจากเป็นที่ตั้งของมหาวิทยาลัยกรานาดาอันทรงเกียรติ รวมทั้งชีวิตกลางคืน ซึ่งจริง ๆ แล้วกล่าวกันว่าเมืองนี้เป็นหนึ่งในสามเมืองที่ดีที่สุดสำหรับเหล่านักศึกษา (อีกสองเมืองคือซาลามังกาและซานเตียโกเดกอมโปสเตลา)
ทับทิม (pomegranate; granada) เป็นสัญลักษณ์ประจำเมืองนี้
กระทรวงยุทธภัณฑ์และผลิตกรรมสงคราม
กระทรวงยุทธภัณฑ์และผลิตกรรมสงครามไรช์ (Reichsministerium für Rüstung und Kriegsproduktion) เป็นกระทรวงที่สถาปนาขึ้นเมื่อวันที่ 17 มีนาคม ค.ศ. 1940 ในนาซีเยอรมนี มีเจ้าหน้าที่ราว 500 คน ต่อมาในวันที่ 2 กันยายน ค.ศ. 1943 ได้รับการเปลี่ยนชื่อใหม่เป็น กระทรวงสรรพาวุธและเครื่องกระสุน (Reichsministerium für Bewaffnung und Munition) มีหน้าที่รับผิดชอบคือการปรับปรุงแก้ไขในการจัดส่งกำลังสนับสนุนของกองทัพแวร์มัคท์ด้วยสัมภาระที่บรรจุด้วยอาวุธและกระสุนที่จำเป็น
คายันทาวเวอร์
คายันทาวเวอร์ (Cayan Tower) หรือที่รู้จักในชื่อ อินฟินิตี้ ทาวเวอร์ ก่อนที่จะมีพิธีเปิดอย่างเป็นทางการ คือตึกระฟ้าแห่งหนึ่งในนครดูไบ สหรัฐอาหรับเอมิเรตส์ ด้วยความสูง 306 เมตร (1,004 ฟุต) จำนวน 80 ชั้น โดยกลุ่มการพัฒนาและการลงทุนที่ดินคายัน อาคารได้รับการออกแบบโดยกลุ่มทางสถาปัตยกรรมสกิดมอร์, โอวิงส์ และเมอร์ริล ซึ่งกลุ่มเดียวกันนี้ได้มีแนวคิดการออกแบบบุรจญ์เคาะลีฟะฮ์ในดูไบ และตึกทรัมพ์ ทาวเวอร์ ในชิคาโก คายันทาวเวอร์เปิดทำการเมื่อวันที่ 10 มิถุนายน ค.ศ. 2013 ซึ่งกลายเป็นตึกระฟ้าที่สูงที่สุดในโลกด้วยการบิดเป็นวง 90 องศา
เคาน์เตสอะธีนาแห่งมงเปอซา
ประวัติ
เคาน์เตสอะธีนามีเกิดเมื่อวันที่ 24 มกราคม พ.ศ. 2555 ณ โรงพยาบาลริกส์โฮสพิเทลที่โคเปนเฮเกน เมื่อเวลา 8:27 น. ตามเวลาของสถานประสูติกาล ดำรงพระอิสริยยศ เจ้าหญิงอะธีนาแห่งเดนมาร์ก มีพระวรกายยาว 49 ซม. และน้ำหนัก 2,930 กรัม และได้มีการประกอบพระพิธียิงสลุตตามธรรมเนียมปฏิบัติที่ปราสาทโครนบอร์ก การนี้เจ้าชายนีโคไลและเจ้าชายเฟลิกซ์แห่งเดนมาร์ก พระโอรสในเจ้าชายโจอาคิม และเจ้าชายเฮนริกแห่งเดนมาร์ก พระราชสวามี เสด็จเยี่ยมพระราชดำเนินทรงเยี่ยมเจ้าหญิงมารี โดยมีอเล็กซันดรา เคาน์เตสแห่งเฟรเดอริกสบอร์ก อดีตพระชายาโดยเสด็จด้วย
เคาน์เตสอะธีนาเข้ารับบัพติศมาเมื่อวันที่ 20 พฤษภาคม พ.ศ. 2555 ณ โบสถ์เมอเจลเทินเดอร์ (Møgeltønder) และได้รับการถวายพระนาม อะธีนา มาเกอรีต ฟร็องซัว มารี มีพ่อและแม่ทูนหัว ได้แก่ เกรกอรี กร็องเด (พระมาตุลา), อีด็วด กาวาลีเย (พระมาตุลา), แครีนา แอ็กเซลสัน (เพื่อนสาวของเจ้าชายกุสตาฟแห่งเบอร์เลบวร์ก), ฌูลี มีราโบ (พระสหายคนสนิทของชนนี), เดียโก เด ลาวันเดย์รา (พระสหายของพระชนก), เฮนเรียต สทีนส์ทรัป (พระสหายของพระชนกและชนนี)
ขณะดำรงพระอิสริยยศเป็นเจ้าหญิงอะธีนา ทรงเป็นเจ้าหญิงแห่งเดนมาร์กเพียงพระองค์เดียวที่ดำรงฐานันดร ไฮเนส หลังจากการสิ้นพระชนม์ของ เจ้าหญิงเอลิซาเบธแห่งเดนมาร์ก พระญาติ เมื่อวันที่ 19 มิถุนายน พ.ศ. 2561
Thalassophorus
Thalassophorus เป็นสกุลของแมลงวันที่อยู่ในวงศ์ Dolichopodidae เป็นที่รู้จักในญี่ปุ่นและอเมริกาเหนือ
มี 2 สปีชีส์ในสกุลนี้ ได้แก่:
ภารกิจบอสตัน
ภารกิจบอสตัน เป็นการจู่โจมรบด้วยพลทหารโดดร่มในช่วงตอนกลางคืนโดยนายพลตรี แมทธิว ริดจ์เวย์ของกองพลทหารโดดร่ม"อเมริกาทั้งหมด"ที่ 82 แห่งสหรัฐ เมื่อวันที่ 6 มิถุนายน ค.ศ. 1944 ส่วนหนึ่งการโดดร่มลงพื้นของอเมริกันในนอร์ม็องดีในช่วงสงครามโลกครั้งที่สอง บอสตันเป็นส่วนหนึ่งของปฏิบัติการเนปจูน การจู่โจมตำแหน่งของการรุกรานนอร์ม็องดีของฝ่ายสัมพันธมิตร รหัสนามว่า ปฏิบัติการโอเวอร์ลอร์ด พลทหารโดดร่มจำนวน 6,420 นายได้โดดจากเครื่องบินบรรทุกทหารรุ่น C-47 Skytrain จำนวนเกือบ 370 ลำ ลงสู่พื้นที่เป้าหมายที่ได้มุ่งหมายไว้ประมาณ 10 ตารางไมล์ (26 กม.2) ตั้งอยู่ด้านใดด้านหนึ่งของแม่น้ำ Merderet บนคาบสมุทรโคเตนตินของฝรั่งเศส ห้าชั่วโมงก่อนของการยกพลขึ้นบกดีเดย์
มาลากา
มาลากา (Málaga) เป็นเมืองท่าในแคว้นอันดาลูซิอาทางภาคใต้ของประเทศสเปน ริมชายฝั่งโกสตาเดลโซล (Costa del Sol) ซึ่งเป็นชายฝั่งหนึ่งของทะเลเมดิเตอร์เรเนียน ตั้งอยู่ที่พิกัดภูมิศาสตร์ 36°43′ เหนือ และ 4°25′ ตะวันตก โดยโอบล้อมด้วยภูเขา ตั้งอยู่ทางทิศใต้ของเนินเขาอาฆาร์กิอา (Axarquía) และแม่น้ำสองสายซึ่งไหลลงสู่ทะเลเมดิเตอร์เรเนียน คือ แม่น้ำกัวดัลเมดินา (Guadalmedina) และแม่น้ำกัวดาลอร์เซ (Guadalhorce)
จากการสำรวจสำมะโนประชากรในปี พ.ศ. 2548 เฉพาะในเขตเมืองมาลากาจริง ๆ มีจำนวนประชากร 558,287 คน ส่วนในเขตเมือง (urban area) มีจำนวน 814,000 คน และในเขตมหานคร (เขตเมืองรวมกับเมืองบริวาร) มี 1,074,074 คน เป็นเขตมหานครที่ใหญ่เป็นอันดับ 5 ของประเทศ มีรายได้หลักจากภาคเกษตรกรรมและภาคการท่องเที่ยว
ภูมิอากาศมีลักษณะไม่หนาวจัดและไม่แปรปรวน อุณหภูมิเฉลี่ยรายปีประมาณ 19 °ซ (66 °ฟ) ท้องฟ้าเปิดและผืนอ่าวที่กว้างใหญ่ทำให้มีการเปรียบเทียบเมืองนี้กับนาโปลี ประเทศอิตาลี
ปลาสินสมุทรจักรพรรดิ
ปลาสินสมุทรจักรพรรดิ (Emperor angelfish) เป็นปลากระดูกแข็งชนิดหนึ่ง มีชื่อวิทยาศาสตร์ว่า Pomacanthus imperator อยู่ในวงศ์ปลาสินสมุทร (Pomacanthidae)
จัดเป็นปลาที่มีขนาดใหญ่มากชนิดหนึ่งของวงศ์นี้ กล่าวคือ ขนาดเมื่อโตเต็มที่ยาวได้ถึง 40 เซนติเมตร มีลายสีเหลืองสลับสีน้ำเงินตามความยาวลำตัว ลำตัวเป็นรูปสี่เหลี่ยม และมีเงี่ยงที่บริเวณแผ่นปิดเหงือก มีแถบสีดำตัดด้วยเส้นสีน้ำเงินบาง ๆ ตั้งแต่บริเวณหน้าผากผ่านดวงตาลงมาและย้อนขึ้นไปตัดกับลายเส้นบนลำตัว ครีบและแก้มเป็นสีน้ำเงิน และปลายปากเป็นสีขาว
มักพบในแหล่งที่น้ำใสของแนวปะการังที่สมบูรณ์ ในมหาสมุทรอินเดียและมหาสมุทรแปซิฟิก ในน่านน้ำไทยพบได้ทั้งอ่าวไทยและทะเลอันดามัน แต่จะพบได้ในทะเลอันดามันมากกว่า  เป็นปลาที่มักอยู่ลำพังตัวเดียวหรืออยู่เป็นคู่ ในความลึกตั้งแต่ 3-100 เมตร
ในช่วงที่เป็นปลาวัยอ่อนนั้น จะมีสีน้ำเงิน มีเส้นลายสีขาวและมีลายก้นหอยบริเวณส่วนปลายของลำตัวใกล้โคนหาง และไม่มีสีเหลืองมาปะปน กระทั่งเติบโตขึ้น ครีบหางและครีบใต้ท้องด้านใกล้โคนหางก็จะเริ่มมีสีเหลืองและลวดลายของลำตัวก็จะเริ่มเปลี่ยนไป จนกระทั่งมีลวดลายและสีสันคล้ายกับปลาที่โตเต็มที่ขึ้นมาเรื่อย ๆ ตามวัย สันนิษฐานว่าเป็นไปเพื่อป้องกันตัวจากนักล่า เนื่องจากเป็นปลาที่ไม่ดูแลลูกอ่อน
ปลาสินสมุทรจักรพรรดิที่พบในอ่าวไทยหรือด้านมหาสมุทรแปซิฟิก มีความแตกต่างปลาสินสมุทรจักรพรรดิที่พบในทะเลอันดามัน หรือ มหาสมุทรอินเดีย คือ ไม่มี "เปีย" หรือชายครีบบนที่ยื่นยาวออกมาเป็นเส้นคล้ายกับปลาสินสมุทรวงฟ้า (P. annularis) ซึ่งเป็นปลาในสกุลเดียวกัน โดยปลาที่มีเปียยื่นยาวออกมาจะมีราคาซื้อขายที่แพงกว่าพวกที่ไม่มี
การรัดหนังยาง
การรัดหนังยาง (rubber band ligation ตัวย่อ RBL) เป็นการรักษาโรคริดสีดวงทวารแบบภายในทุกระดับขั้นในแผนกผู้ป่วยนอก มีอุปกรณ์หลายอย่างที่แพทย์สามารถใช้เพื่อปฏิบัติการ รวมทั้งอุปกรณ์โลหะแบบดั้งเดิม, endoscopic banding, และ CRH O'Regan System โดยทั้งหมดจะรัดหนังยางที่ฐานของหัวริดสีดวงเพื่อตัดเลือดซึ่งส่งไปที่หัว ริดสีดวงก็จะหดตัวลง เนื้อเยื่อก็จะตายภายในไม่กี่วันแล้วหลุดออกเมื่อขับถ่ายตามปกติ โดยที่คนไข้อาจจะไม่สังเกตเห็นเลย
การรัดหนังยางเป็นการรักษาริดสีดวงที่นิยม เพราะมีโอกาสเจ็บน้อยกว่าการผ่าตัด และใช้เวลาฟื้นตัวน้อยกว่า เป็นวิธีที่ได้ผลดีและดำเนินการได้โดยหลายวิธี ถ้าทำด้วย CRH O’Regan System มันจะสัมพันธ์กับอัตราการเกิดอีกที่ 5% ภายใน 2 ปี การรักษานี้อาจทำโดยแพทย์โรคทางเดินอาหาร แพทย์ลำไส้ใหญ่และทวารหนัก หรือศัลยแพทย์ทั่วไป
ประวัติ
เมื่อ 460 ปีก่อน ค.ศ ฮิปพอคราทีสเป็นบุคคลแรกที่ได้บันทึกการรัดหัวริดสีดวงด้วยด้าย ในประวัติแพทย์แผนปัจจุบัน การรัดหัวด้วยหนังยางเริ่มเป็นครั้งแรกในปี ค.ศ. 1958
วิธีการ
การรัดหนังยางมีขั้นตอนดังต่อไปนี้
พอร์ตเอลิซาเบท
พอร์ตเอลิซาเบท (Port Elizabeth) หรือชื่ออย่างเป็นทางการว่า "Gqeberha" เป็นหนึ่งในเมืองที่ใหญ่ที่สุดของประเทศแอฟริกาใต้ ตั้งอยู่ในจังหวัดอีสเทิร์นเคป ที่อยู่ห่างจากเมืองเคปทาวน์ทางตะวันออก 770 กิโลเมตร ชื่อของเมืองในภาษาอังกฤษมักเขียนย่อว่า พีอี (PE) และมีชื่อเล่นว่า เมืองแห่งความเป็นมิตร (The Friendly City) หรือเมืองแห่งลม (The Windy City) ยังเป็นเมืองท่าสำคัญทางทะเลของแอฟริกาใต้ ที่มีการค้าขายเพชร ผ้าขนสัตว์ ผลไม้ และยังมีอุตสาหกรรมที่สำคัญอย่าง รถยนต์ รวมถึงการผลิตรองเท้า เหล็ก การทำไม้ และด้านวิศวกรรมไฟฟ้า ยังมีการผลิตอาหาร การฟอกหน้า และเคมีภัณฑ์ และมักได้รับการเอ่ยถึงว่าเป็นเมืองหลวงกีฬาทางน้ำของแอฟริกา เมืองพอร์ตเอลิซาเบทก่อตั้งเป็นเมืองในปี ค.ศ. 1820
ภารกิจดีทรอยต์
ภารกิจดีทรอยต์ เป็นช่วงก่อนรุ่งอรุณของการจู่โจมด้วยเครื่องร่อยในการโดดร่มลงพื้นของอเมริกันในนอร์ม็องดี ดำเนินโดยส่วนหนึ่งของกองพลทหารโดดร่มที่ 82 แห่งสหรัฐ ในช่วงแรกของเช้า วันที่ 6 มิถุนายน ค.ศ. 1944 ในสงครามโลกครั้งที่สอง เป็นส่วนหนึ่งของปฏิบัติการเนปจูน, ปฏิบัติการโอเวอร์ลอร์ด เดิมทีได้ถูกกำหนดให้เข้าจู่โจมหลักสำหรับกองพลที่ 82 ปฏิบัติการด้วยเครื่องร่อนได้กลายเป็นภารกิจการเสริมกำลังเป็นอันดับแรกภายหลังการจู่โจมด้วยการโดดร่มหลัก, ภารกิจบอสตัน การลงจอดพื้นจากภารกิจดีทรอยต์อยู่ใกล้กับ Sainte-Mère-Église ไปยังทางตะวันตกของหาดยูทาห์
เป้าหมายของกองพลคือการรักษาเมือง Sainte-Mère-Église และเพื่อยึดสะพานตลอดของแม่น้ำ Merderet โดยการทำเช่นนี้, กองพลทหารราบที่ 4 ของสหรัฐได้เดินทางมาถึงหาดยูทาห์จะสามารถเคลื่อนทัพอย่างง่ายดายเพื่อไปยังทางตอนเหนือของท่าเรือของเมืองแชร์บัวก์
ความสูญเสียที่เกิดขึ้นของกองพลโดดรมที่ 82 เมื่อครั้งดีเดย์ ประมาณ 1,260 - 6,600 นาย หรือประมาณ 20 %
เมื่อวันที่ 6 มิถุนายน ค.ศ. 1944 ส่วนหนึ่งที่หนักของกองพลได้ลงจอดด้วยเครื่องร่อนในภารกิจเอลมีรา
เอ็ดเวิร์ด เอสครีเบอร์
เอ็ดเวิร์ด เอสครีเบอร์ (Edward Escriber) นักมวยสากลชาวฟิลิปปินส์ เกิดเมื่อ 22 มิถุนายน พ.ศ. 2515 ที่เมือง Cagayan de Oro City จังหวัด La Union ประเทศฟิลิปปินส์ สถิติการชก 56 ครั้ง ชนะ 23 (น็อค 13) เสมอ 6 แพ้ 27
ประวัติ
เอสครีเบอร์ยังคงขึ้นชกมวยอย่างต่อเนื่อง มีทั้งชกแพ้และชนะ เคยมาชกแพ้น็อค ยอดดำรงค์ ศิษย์ยอดธง ยก 2 เมื่อ พ.ศ. 2545 แพ้คะแนน สด ปูนนกอินทรียิม ฟ้าใส ศักดิ์กรีรินทร์ และยอดดำรง ศิษย์ยอดธง เมื่อ พ.ศ. 2547 เอสครีเบอร์มีโอกาสได้ชิงแชมป์อีกครั้งเมื่อ 26 ตุลาคม พ.ศ. 2549 โดยมาชิงแชมป์ IBF แฟนแปซิฟิกรุ่นซูเปอร์แบนตัมเวทในไทย แพ้น็อค ฟ้าสั่ง พ.ธวัชชัย ยก 5 หลังจากนั้น เอสครีเบอร์ชกแพ้รวดมาตลอด เขาขึ้นชกครั้งสุดท้ายเมื่อ 8 เมษายน พ.ศ. 2551 แพ้ทีเคโอ มัลวิน อยุดทุด ยก 6 จากนั้นก็แขวนนวมไป
รางวัลออสการ์ สาขาบทภาพยนตร์ดั้งเดิมยอดเยี่ยม
รางวัลออสการ์ สาขาบทภาพยนตร์ดั้งเดิมยอดเยี่ยม เป็นหนึ่งในรางวัลออสการ์โดยสถาบันศิลปะและวิชาการทางภาพยนตร์ที่มอบให้กับบทภาพยนตร์ที่ไม่ได้ดัดแปลงมาจากแหล่งอื่น ซึ่งก่อนปีค.ศ. 1940 เป็นการมอบรางวัลเนื้อเรื่องยอดเยี่ยม
ดินแดนกวมของสหรัฐอเมริกาในโอลิมปิกเยาวชนฤดูร้อน 2010
ดินแดนกวมของสหรัฐอเมริกา เข้าร่วมแข่งขันกีฬาโอลิมปิกเยาวชนฤดูร้อน ครั้งที่ 1 ค.ศ. 2010 (พ.ศ. 2553) ที่ประเทศสิงคโปร์ ระหว่างวันที่ 14-26 สิงหาคม พ.ศ. 2553 คณะกรรมการโอลิมปิกแห่งชาติดินแดนกวมของสหรัฐอเมริกาเป็นผู้ทำหน้าที่ในการส่งนักกีฬาเข้าร่วมแข่งขันจำนวน 3 คน ใน 2 ชนิดกีฬา ผลการแข่งขันครั้งนี้ประเทศดินแดนกวมของสหรัฐอเมริกาไม่ได้รับเหรียญรางวัล
กรีฑา
ผลการแข่งขันดังนี้ :
นัยสำคัญทางสถิติ
ในสถิติศาสตร์ ผลศึกษาที่มีนัยสำคัญทางสถิติ (statistical significance) หมายความว่าผลศึกษานั้นมีโอกาสน้อยที่จะเกิดจากความบังเอิญ
การที่ผลการศึกษาหนึ่ง ๆ มีนัยสำคัญทางสถิตินั้น เป็นคนละประเด็นกับว่าผลที่ออกมานั้นมีนัยสำคัญในความเข้าใจทั่วไปหรือไม่ ตัวอย่างเช่น ผลการศึกษาครั้งหนึ่งที่ศึกษากับกลุ่มตัวอย่างขนาดใหญ่นับหมื่นคนอาจทำให้กล่าวได้อย่างมั่นใจว่าคนในจังหวัดหนึ่งมีคะแนนไอคิวสูงกว่าคนอีกจังหวัดหนึ่งอยู่ 0.05 แต้ม ผลการศึกษานี้อาจมีนัยสำคัญทางสถิติ แต่ความแตกต่างนั้นมีน้อยมากจนไม่มีนัยสำคัญในความเข้าใจทั่วไป นักวิจัยหลายท่านยืนยันว่าการทดสอบหานัยสำคัญนั้นจะต้องมีการประเมินทางสถิติของขนาดผลลัพธ์ (effect-size statistics) ด้วยเสมอ ซึ่งจะเป็นการประมาณขนาดของความสำคัญของความแตกต่างที่สังเกตได้ ซึ่งเป็นความหมายที่ใช้ทั่วไปของความสำคัญหรือนัยสำคัญ
ขนาดของหลักฐานที่จำเป็นต้องมีเพื่อให้ยอมรับได้ว่าเหตุการณ์นั้น ๆ ไม่น่าจะเกิดขึ้นจากความบังเอิญเรียกว่าระดับความสำคัญหรือค่า critical p-value โดยในการทดสอบสมมติฐานทางสถิติแบบ Fisherian ดั้งเดิม (traditional Fisherian statistical hypothesis testing) กำหนดว่า p-value คือความน่าจะเป็นที่คำนวณได้จากเงื่อนไขเริ่มต้นของสมมติฐานแห่งความไม่แตกต่าง ซึ่งได้จากการสังเกต หากค่า p-value ที่คำนวณได้มีค่าน้อยอาจหมายความว่าสมมติฐานแห่งความไม่แตกต่างนั้นเป็นเท็จหรือได้มีเหตุการณ์ที่ไม่น่าจะเกิดขึ้นได้เกิดขึ้นแล้ว
สมเด็จพระธีรญาณมุนี
ฐานานุกรม
ฐานานุศักดิ์ตั้งฐานานุกรมได้ ๑๐ รูป คือ
ผู้ได้รับสมณศักดิ์
ปัจจุบันมีพระเถระได้รับพระราชทานสมณศักดิ์นี้รวมทั้ง 3 รูป ดังนี้
โรงเรียนสว่างบริบูรณ์วิทยา
โรงเรียนสว่างบริบูรณ์วิทยา เป็นโรงเรียนแบบสหศึกษาของมูลนิธิสว่างบริบูรณ์ธรรมสถาน ที่ตั้งเลขที่ 111 หมู่ 5 และ 13 หมู่  6  ตำบลหนองปรือ อำเภอบางละมุง จังหวัดชลบุรี  สังกัด สำนักงานศึกษาธิการจังหวัดชลบุรี และสำนักงานคณะกรรมการส่งเสริมการศึกษาเอกชน  ได้รับอนุญาตจัดตั้ง เมื่อวันที่ 21 มีนาคม 2544  ปัจจุบันเปิดสอนระดับชั้น เตรียมอนุบาลถึงระดับชั้นมัธยมศึกษาตอนปลาย
ประวัติ
10 มกราคม 2538 ในการประชุมใหญ่มูลนิธิฯ ได้เสนอให้มีการจัดตั้งโรงเรียน เข้าสู่วาระที่ประชุม เพื่อขอมติในที่ประชุมอนุมัติจัดตั้งโรงเรียน และคณะกรรมการบริหารทุกท่าน ต่างก็เห็นชอบ และมีมติในที่ประชุมเป็นเอกฉันท์ให้จัดตั้งโรงเรียน และได้มอบหมายให้คุณวิสิทธิ์ ชวลิตนิติธรรม ได้แจ้งให้ที่ประชุมทราบถึงความคืบหน้าของโครงการสร้างโรงเรียนมาตลอด  และได้เชิญชวนกรรมการไปดูสถานที่ก่อสร้าง และร่วมกันกำหนดแนวที่ดิน เพื่อให้ช่างเขียนแบบอีกทั้งเข้าปรึกษาและขอคำแนะนำจากเจ้าหน้าที่ชั้นผู้ใหญ่ในกระทรวงศึกษาธิการ และนำแบบตัวอย่างอาคารเรียน และห้องเรียนตามแบบมาตรฐานของกระทรวงฯมาเป็นแบบอย่างให้ช่างเขียนแบบและวิศวกรคำนวณ
12 มกราคม 2542 คณะกรรมการได้ร่วมพิจารณาแบบพิมพ์เขียว  เพื่อสรุปแบบก่อสร้าง เพื่อจะได้ทำการยื่นขออนุญาตก่อสร้าง พร้อมกับเชิญชวนให้กรรมการช่วยสรรหาผู้รับเหมาเข้ามาร่วมประมูลการก่อสร้างโรงเรียนสว่างบริบูรณ์วิทยา
13 กันยายน 2542 คณะกรรมการได้จัดตั้ง คณะกรรมการ 1 ชุด เพื่อตรวจสอบเอกสารต่างๆ ในการก่อสร้าง และแบบก่อสร้าง สัญญาจ้าง ตรวจสอบผู้รับเหมา เปิดซองประมูลการก่อสร้าง
16 พฤศจิกายน 2542 คณะกรรมการได้สรุปให้ ห้างหุ้นส่วน ช.ชูช่าง เป็นผู้เหมาค่าแรงในการก่อสร้างโรงเรียน และได้มีการจัดตั้งคณะกรรมการพิจารณาจัดซื้อวัสดุในการก่อสร้างโรงเรียน
25 มกราคม 2543 คณะกรรมการมูลนิธิฯ ได้อัญเชิญ ท่านโป๊ยเซียนโจ่วซือ (8 เซียน) ประทับทรง ทำพิธิเปิดงานสร้างอาคารโรงเรียน
21 มีนาคม 2544 โรงเรียนสว่างบริบูรณ์วิทยา ได้รับใบอนุญาตให้เปิดรับนักเรียนเพื่อเข้าเรียนในปีการศึกษา 2544 โดยรับนักเรียนตั้งแต่ชั้น อนุบาลปีที่ 1 และชั้นประถมศึกษาปีที่ 1 และได้เปิดทำการสอนเมื่อวันที่ 16 พฤษภาคม 2544 ปีพ.ศ. 2547 ก่อสร้างอาคารเรียน 2 เป็นอาคารคอนกรีตเสริมเหล็ก 3 ชั้น 12 ห้องเรียน 1 หลัง
ปีพ.ศ. 2551 ได้ต่อเติมอาคารเรียน 2 เพิ่ม รวมเป็นห้องเรียนทั้งหมด 30 ห้องเรียน งบประมาณการก่อสร้าง รวมสื่ออุปกรณ์เป็นเงิน 15,000,000 บาท
ปีพ.ศ. 2556 ก่อสร้างอาคารอนุบาล แล้วเสร็จสมบูรณ์และใช้ในการเรียนการสอน ปีการศึกษา 2557 เพื่อรองรับเด็กอนุบาลที่มีแนวโน้มมากขึ้นทุกปี และรองรับ อนุบาล แผนการเรียนสามภาษา
ปีพ.ศ. 2559 เริ่มก่อสร้างสนามกีฬาอเนกประสงค์ เพื่อใช้ในการเรียนการสอนวิชาพลศึกษา และใช้รองรับนักเรียนที่มีจำนวนเพิ่มมากขึ้นทุกๆปี
ปัจจุบันโรงเรียนสว่างบริบูรณ์วิทยาเปิดสอนระดับชั้นก่อนปฐมวัย ถึงระดับชั้นมัธยมศึกษาปีที่ 6
ข้อมูลทั่วไป
อัตลักษณ์โรงเรียน ： "ภาษาจีนเราเรียนรู้ เพื่อมุ่งสู่สากล"
ปีการศึกษา 2558
มีนักเรียน ทั้งหมด 2900 คน บุคลากรครูจำนวน 200 คน (คนไทย 165  คน  ครูจีน 25 คน และครูต่างชาติ 10 คน)
การจัดการเรียนการสอน
การจัดการเรียนการสอนของโรงเรียนสว่างบริบูรณ์วิทยา แบ่งเป็นทั้งหมด 8 กลุ่มสาระการเรียนรู้ ดังนี้ 1. ภาษาไทย 2. คณิตศาสตร์ 3. วิทยาศาสตร์ 3.1) วิทยาศาสตร์ 3.2) เทคโนโลยี 4. สังคมศึกษา ศาสนา และวัฒนธรรม 5. การงานอาชีพ 6. สุขศึกษาและพลศึกษา 7. ศิลปะ 8. ภาษาต่างประเทศ 8.1) ภาษาจีน 8.2) ภาษาอังกฤษ
นิตีศ กุมาร
นิตีศ กุมาร (Nitish Kumar; เกิด 1 มีนาคม 1951) เป็นนักการเมืองชาวอินเดีย มุขยมนตรีรัฐพิหารคนที่ 22 คนปัจจุบันและเคยดำรงตำแหน่งนี้มาแล้วห้าวาระ เขาเคยเป็นรัฐมนตรีหลายกระทรวงและกรมมาก่อน
กุมารเป็นสมาชิกของพรรคชนตาดัล (ยูไนเต็ด) และการปกครองของกุมารได้รับการยกย่องในรัฐว่าเป็นการเปลี่ยนที่ดีจากคำสาปของการโกงกินที่ไม่สิ้นสุด, อาชญากรรม และการบริหารที่ล้มเหลว ขณะดำรงตำแหน่งมุขยมนตรีของรัฐพิหาร เขาได้สร้างตำแหน่งอาชีพครู 100,000 ตำแหน่ง, จูงใจแพทย์ให้เข้าทำงานในสถานพยาบาลระดับปฐมภูมิ, ทำให้ไฟฟ้าเข้าถึงหลายหมู่บ้าน, ทำถนน, ลดอัตราการไม่รู้หนังสือในสตรีลงครึ่งหนึ่ง, กวาดล้างอาชญากรรมในรัฐ และเพิ่มรายได้เฉลี่ยของชาวพิหารเพิ่มขึ้นสองเท่า
ในวันที่ 17 พฤษภาคม 2014 กุมารลาออกจากตำแหน่งเพื่อรับผิดชอบต่อการดำเนินงานที่ไม่ประสบความสำเร็จขอบพรรคเขาในการเลือกตั้งทั่วไป ปี 2014 และถูกสืบทอดตำแหน่งโดยชิตัน ราม มันฌี อย่างไรก็ตาม เขาได้กลับมาดำรงตำแหน่ง ลอีกครั้งในเดือนกุมภาพันธ์ 2015 หลังวิกฤตการเมืองรัฐพิหาร ปี 2015 และชนะการเลือกตั้งใน การเลือกตั้งระดับรัฐ ปี 2015 เขาได้รับเลือกตั้งเป็นหัวหน้าระดับชาติของพรรคในวันที่ 10 เมษายน 2015 และลาออกอีกครั้งในวันที่ 26 กรกฎาคม 2017 ภายหลังความเห็นไม่ลงรอยกับรัฐบาลร่วมของราษฏรียชนตาดัล (RJD) รัฐบาลพิหารโดยกุมารได้บังคับกฎห้ามจำหน่ายและดื่มสุราในรัฐเมื่อเดือนเมษายน 2016
ชีวิตช่วงต้น
นิตีศ กุมาร เกิดเมื่อวันที่ 1 มีนาคม ค.ศ. 1951 ที่พัขติอรปุระในรัฐพิหาร บิดาของเขา ชื่อว่า Kaviraj Ram Lakhan Singh เป็นอายุรเวท ส่วนมารดาของเขา มีชื่อว่า Parmeshwari Devi นิตีศอยู่ในวรรณะเกษตรกรรมของกุรมี
แซรอสดวงอาทิตย์ที่ 148
แซรอสชุดที่ 148 ของสุริยุปราคา เว้นช่วงของแต่ละเหตุการณ์ทุก ๆ 18 ปี 11 วัน มีสุริยุปราคาในชุดแซรอสนี้ทั้งหมด 75 ครั้ง ซึ่งชุดแซรอสที่ 148 ประกอบไปด้วยสุริยุปราคาบางส่วน 20 ครั้ง สุริยุปราคาวงแหวน 2 ครั้ง สุริยุปราคาผสม 1 ครั้ง สุริยุปราคาเต็มดวง 40 ครั้ง และสุริยุปราคาบางส่วน 12 ครั้ง ตามลำดับ ทั้งหมดนี้จะดำเนินอยู่ในช่วงระหว่างปี ค.ศ. 1653 – ค.ศ. 2987 กินเวลาทั้งสิ้น 1334.23 ปี
วัดเขาทำเทียม
วัดเขาทำเทียม เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลอู่ทอง อำเภออู่ทอง จังหวัดสุพรรณบุรี ที่ดินวัดมีพื้นที่ 39 ไร่ โดยด้านบนภูเขาทำเทียมเป็นพื้นที่ของกรมป่าไม้ประมาณ 140 ไร่
วัดเขาทำเทียมได้รับอนุญาตตั้งวัดเมื่อ พ.ศ. 2460 ได้รับพระราชทานวิสุงคามสีมาเมื่อ พ.ศ. 2471 วัดตั้งอยู่ที่เขาทำเทียมซึ่งเป็นแนวเขาทางทิศตะวันตกของเมืองอู่ทอง การที่มีการค้นพบศิลาจารึกภาษาสันสกฤตโบราณไว้ว่า ปุษยคิริ หรือ ปุษยคีรี แปลว่า ภูเขา ดอกไม้ นักวิชาการส่วนใหญ่ตีความว่าชื่อ "ปุษยคีรี" หมายถึงเขาทำเทียม ซึ่งพบโบราณสถานสำคัญในสมัยทวารวดีจนถึงสมัยอยุธยา การพบจารึกปุษยคีรีในดินแดนไทยเป็นสิ่งที่ชี้ให้เห็นถึงการเผยแผ่พระพุทธศาสนาในสมัยพระเจ้าอโศกมหาราชของอินเดียมายังประเทศไทย เนื่องจากมีความพ้องกับชื่อภูเขาศักดิ์สิทธ์ ได้แก่ ปุษฺปคีรี ในรัฐโอริสสา ทำให้สนับสนุนข้อสันนิษฐานว่า วัดเขาทำเทียมเป็นวัดแห่งแรกของประเทศไทย
วัดมี พระพุทธปุษยคีรีศรีสุวรรณภูมิ เป็นพระพุทธรูปแกะสลักกับหน้าผาของภูเขาขนาดใหญ่ที่สุดในประเทศไทย เริ่มสร้างเมื่อวันที่ 1 มีนาคม พ.ศ. 2557 เป็นปางโปรดพระพุทธมารดา หรือ ปางกตัญญูกตเวที ที่มีขนาดหน้าตักกว้าง 25 เมตร สูง 35 เมตร
บอร์นดิสเวย์บอล
เดอะบอร์นดิสเวย์บอล (อังกฤษ: The Born This Way Ball) เป็นทัวร์คอนเสิร์ตที่ 3 ของศิลปินนักร้องอเมริกันเลดีกากา โดยในการสนับสนุนของอัลบั้มที่ 2 บอร์นดิสเวย์ ที่ประกอบด้วยทัวร์ 110 รายการในเอเชีย โอเซียเนียและต่อด้วยในยุโรปในเดือนสิงหาคมปี 2555 ตามด้วยในละตินอเมริกาในช่วงปลายปี ทัวร์เริ่มต้นที่อเมริกาเหนือ ในเดือนมกราคม 2556 และดำเนินการต่อจนสิ้นสุดในเดือนมีนาคม ซึ่งหนึ่งในทัวร์รอบโลกของเธอ ประเทศไทยก็เป็นหนึ่งในทัวร์ โดยจัดการแสดงวันที่ 25 พฤษภาคม พ.ศ. 2555 ณ สนามราชมังคลากีฬาสถาน โดยผู้จัด บริษัท บีอีซี เทโร เอนเตอร์เทนเม้นท์ เป็นผู้รับผิดชอบจัดคอนเสิร์ตนี้ นับเป็นคอนเสิร์ตที่ยิ่งใหญ่ที่สุด ในรอบ 10 ปี หลังจาก ไมเคิล แจ็กสัน เคยมาแสดงในประเทศไทยเมื่อหลายปีก่อน   เมื่อเดือน ธันวาคม
ปี พ.ศ. 2555 นิตยสาร บิลบอร์ด จัดอันดับรายได้จากการทัวร์คอนเสิร์ตของศิลปินที่มีทัวร์ในปี 2012 ซึ่ง เลดีกากา เดอะบอร์ดิสเวย์บอล อยู่อันดับที่ 5 รายได้ $161.4 million หรือประมาณ 5 พันล้านบาท ในการขายตั๋วทั้งหมดตั้งแต่โชว์แรกจนถึงโชว์ที่ทางกรรมการรวบรวมสถิติ รวมทั้งหมด 80 โชว์ทั่วโลก
ในวันที่ 14 กุมภาพันธ์ 2556 หลังจากมีการประกาศเลื่อนการแสดงที่ ชิคาโก,ดีทรอย และแฮมิลตัน เมื่อก่อนหน้านี้เนื่องจากการเจ็บป่วยกะทันหันของกาก้า หลังจากนั้นผู้จัดคอนเสิร์ตไลฟ์เนชั่น ได้มีการประกาศยกเลิกการแสดงที่เหลือในแถบอเมริกา แคนาดาอย่างเป็นทางการของคอนเสิร์ต เดอะบอร์นดิสเวย์บอล ตั้งแต่วันที่ 13 กุมภาพันธ์เป็นต้นไป สาเหตุเนื่องมาจากอาการป่วยของกาก้าด้วยอาการสะโพกขวาอักเสบขั้นรุนแรงไม่สามารถเดินได้ จนไม่สามารถดำเนินการแสดงต่อได้จนจบ ซึ่งแพทย์จำเป็นที่จะต้องให้กาก้าพักรักษาตัวระยะหนึ่ง ซึ่งสถานที่สุดท้ายที่มีการแสดงคือที่ มอนทรีออล โดยจะมีการคืนบัตรชมคอนเสิร์ตให้แก่ผู้ชมทั้งหมดเต็มราคา และกาก้าได้ทำการประกาศขอโทษผ่านทางโซเชียลเน็ตเวิร์คเป็นที่เรียบร้อยแล้ว
ที่มา
ในช่วงการเปิดตัวเพลงจูดาส ซิงเกิ้ลใหม่จากอัลบั้มบอร์นดิสเวย์ของเลดีกากา ได้มีการสัมภาษณ์ยืนยันจากกาก้าว่าจะมีการเปิดทัวร์ในปี 2012 ซึ่งจะมีการไปแสดงแถบละตินอเมริกาเป็นครั้งแรกเช่น บราซิล และจะย้อนกลับไปยังแม็กซิโก ในเดือนพฤศจิกายน 2011 DJ White Shadow ได้กล่าวว่า กาก้ากำลังจัดเตรียมงานและอุปกรณ์สำหรับคอนเสิร์ตครั้งต่อไป และเตรียมสำหรับการทำอัลบั้มใหม่ด้วย เมื่อวันที่ 7 กุมภาพันธ์ 2012 กาก้าได้ปล่อยโปสเตอร์ประกอบการทัวร์ของเธอ โดยเป็นภาพใบหน้าของเธอที่ถูกแต่งโดยคอมพิวเตอร์มีกลุ่มเมฆควันสีม่วงและสีเขียวขุ่นนีออน และมีผู้ชาย 5 คน พร้อมกับกาก้าซึงแบ่งออกเป็น 2 ฝั่งโดยฝั่งหนึ่งเป็นผู้ชายที่แต่งหน้าเป็นผีซอมบี้(เช่นเดียวกับมิวสิควีดีโอบอร์นดิสเวย์) และอีกฝั่งเป็นมนุษย์ธรรมดา โดยมีกาก้าขั้นกลาง ยืนอยู่หน้าประตูทางขึ้นบันไดปราสาทในยุคกลาง และมีชื่อทัวร์ด้านล่างว่า Lady Gaga The Born This Way Ball และในวันต่อมากาก้าได้ประกาศตารางทัวร์ผ่านทาง ทวิตเตอร์และเฟสบุ๊กของเธอ เช่น เกาหลี,ฮ่องกง,ญี่ปุ่น และเมื่อเดือนมีนาคม 2012 ได้มีการประกาศตารางทัวร์ยุโรปโดยเริ่มที่ ประเทศบัลแกเรีย และไปจบที่ประเทศ สเปน ได้มีการประกาศการแสดงเปิดโชว์คือ Dj Zedd เปิดโชว์ให้แถบเอเชียและโอเซียเนีย แถบยุโรปมี เลดี้ สตาร์ไลท์ และวงร็อค The Darkness มาแสดงในช่วงก่อนเปิดโชว์ ในวันที่ 6 สิงหาคม 2012 ได้มีการเผยตารางทัวร์ในแถบอเมริกา และมีการ กาก้าประเมินคอนเสิร์ตของเธอว่าเป็นแบบ electro-metal pop-opera "เรื่องของการเริ่มต้นการกำเนิดอาณาจักรแห่งเกียรติยศ" ในเดือนกุมภาพันธ์ กาก้าได้ปล่อยแบบเวทีคอนเสิร์ตออกมาผ่านทางทวิตเตอร์ที่ออกแบบและสร้างสรรค์โดยทีมงาน Haus of Gaga และเธอได้ทวิตว่า "I'm so excited. The Haus has been working so hard, we can't wait for you to see it!! Love you Little Monsters, have the time of your life." ฉันตื่นเต้นมา ทีมงานได้ทำงานหนักขึ้น พวกเราไม่สามารถรอได้ที่จะได้ให้คุณเห็นมัน รักคุณมอนสเตอร์น้อย มีเวลาในชีวิตคุณ" โดยแบบที่กาก้าเผยให้ดูนั้นเป็นลักษณะของปราสาทขนาดใหญ่ มีทางเดินที่ยื่นออกมาที่กาก้าเรียกมันว่า"มอนสเตอร์พิท" ที่ให้สำหรับแฟนคลับที่แต่งตัวมาจัดเต็มที่สุด และมารอเข้าคอนเสิร์ตนานที่สุด ถ้าหากมีแฟนคลับคนใดโชคดีมารอชมคอนเสิร์ตนานที่สุดไม่ว่า จะมาตั้งเต้นท์นอนรอเป็นเวลาหลายวันหรือมารอชมก่อนการแสดงตั้งแต่เช้าก็จะได้รับ"มอนสเตอร์พิทคีย์" ที่เป็นกุญแจรูปหัวกะโหลกกาก้ามอบให้ และให้มอนสเตอร์ผู้โชคดีเขียนความรู้สึกของตนเองลงในกุญแจมอนสเตอร์ขนาดใหญ่ที่มีการเตรียมไว้เพื่อแฟนคลับผู้โชคดีแต่ละประเทศได้เขียนความรู้สึกของตนเองลงในกุญแจขนาดใหญ่นี้
โปรดักชั่นของการแสดง
ด้วยระบบเอ็ฟเฟ็ก แสง สี เสียง ที่ทันสมัยที่สุดที่ใช้ในการแสดงแล้วได้ผู้เชี่ยวชาญด้านการจัดแสงมาดูเรื่องแสงสีในคอนเสิร์ตซึ่งเป็นคนเดียวกันกับผู้ดูแลระบบ แสง สี ที่ใช้ในพิธีเปิดและปิดกีฬาโอลิมปิกฤดูร้อน 2012ด้วย ลำโพงที่ใช้ในคอนเสิร์ตมีมากกว่า 300 ชุด อีกทั้งเวทีระบบ 3มิติ แบบปราสาทยุคกลางสูง 5 ชั้น ที่ทั้งเคลื่อนไหว และเปลี่ยนสีได้ ส่วนอุปกรณ์สำหรับการเนรมิตเวทีคอนเสิร์ตในครั้งนี้ ต้องขนอุปกรณ์ทั้งหมดโดยเครื่องบินขนส่งสินค้า 747 จำนวน 3 ลำ และคอนเทนเนอร์ที่ขนส่งทางทะเลอีก 23 ตู้ ซึ่งใช้เวลาทั้งหมด 5 วัน สำหรับการติดตั้งเวที ฉากคอนเสิร์ตในแต่ละครั้งเลยทีเดียว พร้อมด้วยแสงสีเสียงที่มีการเตรียมพร้อมมาอย่างดี ส่วนจำนวนทีมงานจากต่างประเทศที่เดินทางมาประเทศไทยนั้นมีทั้งหมด 160 คน และจำนวนทีมงานของไทยในการจัดคอนเสิร์ตครั้งนี้มีจำนวนมากถึง 1,000 คน นอกจาก การเดินทางทัวร์รอบโลกของเธอในปีนี้ พ่อครัวต้องจัดเตรียมอาหารทั้งหมดจำนวน 24,000 มื้อ คิดเป็นเนื้อไก่ ประมาณ 1,588 กิโลกรัม, เนื้อปลา ประมาณ 544 กิโลกรัม, เส้นพาสต้า ประมาณ 318 กิโลกรัม ผักกาดแก้ว 2,100 หัว, ไข่ 20,000 ฟอง, กาแฟ คาปูชิโน่ 8,000 แก้ว, แอ๊ปเปิ้ล 2,500 ผล สิ่งที่ใช้ในทัวร์ อาทิเช่น สายกีตาร์ 5,000 เส้น นักดนตรีดื่มน้ำ 3,000 ขวด สำหรับดื่มบนเวที ผ้าขนหนูซับเหงื่อบนเวที 2,500 ผืน วงดนตรีเปลี่ยนเครื่องดนตรีบนเวทีมากกว่า 4,000 ครั้งในการทัวร์ทั่วโลกของเลดีกากา มือกีตาร์จะใช้ ปิ๊กกีตาร์ ทั้งหมด 3,000 ชิ้น เวลาในการ ซาวนด์เช็ค ทั้งหมด 12,000 นาที (หรือ 200 ชั่วโมง) เวลาในการแสดงคอนเสิร์ต ทั้งหมด 25,000 นาที (หรือ 416 ชั่วโมง) ทีมงานเบื้องหลังใช้เวลาเตรียมการแสดงรวมแล้ว 240,000 นาที (หรือ 4,000 ชั่วโมง) อีกอย่างที่เป็นจุดเด่นคือชุดที่กาก้าใช้แสดงในคอนเสิร์ต รวมทั้งหมด 14 ชุด (ยังไม่รวมที่มาเพิ่มภายหลัง) โดยได้ดีไซเนอร์ห้องเสื้ออาร์มานี คือ จีออร์จีโอ อาร์มานี่ มาออกแบบสร้างสรรค์ชุดที่ใช้ในการแสดง และเสื้อจากแบรนด์เวอร์ซาเช่ นอกนั้นสร้างสรรค์โดยทีมงาน Haus Of Gaga โดยชุดที่เป็นเอกลักษณ์สร้างความโดดเด่นให้กาก้าและแตกต่างจาก เดอะมอนสเตอร์บอลที่ผ่านมา นอกจากจะเป็นเสื้อผ้าอีกสิ่งที่สร้างความอลังการคือ อุปกรณ์ในการแสดง ไม่ว่าจะเป็นถุงลมรูปคนท้องขนาดยักษ์ ไข่ใบยักษ์ อ่างแก้ว กระทั่งมอร์เตอร์ไซต์ ที่สามารถนั่งเล่นเปียโนได้ ขาวัวปลอม แม้กระทั่งหุ่นมอนิเตอร์ที่พูดขั้นรายการที่ขยับปากและกะพริบตาได้ ซึ่งสร้างความแตกต่างจากทัวร์เดิมเป็นอย่างมาก และอีกมากมายที่สร้างความประทับใจในลิตเติ้ลมอนสเตอร์คือ การที่กาก้ามานั่งพูดคุยกับแฟนคลับหลังจบเพลงฺBad Kids การเรียกแฟนคลับขึ้นไปบนเวที ช่วงเพลงHair ,Born This Way ,Princess Die, Marry The Night หรือแม้กระทั่งการเลือกแฟนคลับผู้โชคดีไปพบกับกาก้าหลังเวทีซึ่งสร้างความประทับใจเป็นอย่างมาก โดยแฟนเพลงต่างชาติกล่าวว่าไม่เคยมีศิลปินคนไหนที่เอาใจแฟนคลับขนาดนี้
การจำหน่ายบัตรคอนเสิร์ต
การจำหน่ายนับว่าดีเลยทีเดียว เพราะมีการเพิ่มรอบหลายรอบในหลายประเทศ และบัตรมีราคาที่ค่อนข้างเหมาะสมที่แฟนเพลงสามารถมีกำลังซื้อ ไม่เกี่ยวกับคอนเสิร์ตไม่มีคุณภาพราคาถูก แต่ราคาถูกก็สามารถทำให้แฟนเพลงลดการจ่ายราคาบัตรลง ดีกว่าราคาแพงแต่แฟนเพลงไม่ประทับใจ แฟนเพลงสามารถชมได้ ซึ่งราคาก็แตกต่างกัน เช่น ที่ฮ่องกงบัตรราคาสูงสุดมีราคาเกินหมื่นเลยทีเดียว แต่ก็ยังมีการเพิ่มรอบเป็น 4 รอบ และที่ญี่ปุ่นมีการเพิ่มรอบการแสดงเป็น 4 รอบ แล้วบัตรยังขายหมดในเวลาไม่กี่นาที และยังมีหลายประเทศในแถบเอเชียที่มีการเพิ่มรอการแสดงหลายรอบ ขณะที่ฟิลิปปินส์ แม้จะมีการประท้วงแต่ก็มีการเพิ่มรอบทัวร์เป็น 2 รอบ ในแถบยุโรปแม้จะไม่มีการเพิ่มรอบมากนัก สาเหตุอาจจะมาจากภาวะเศรษฐกิจยุโรปตกต่ำ แต่ก็มีการขายบัตรคอนเสิร์ตหมดทุกรอบโดยที่ลอนดอน ผู้ชมที่เข้าชมมีถึง 101,250 คน
กระแสต่อต้านและความขัดแย้ง
คอนเสิร์ตของกาก้าจะทัวร์ในเอเชียรวม 110 รอบ ทั้ง ฟิลิปปินส์ อินโดนีเซีย ญี่ปุ่น ฮ่องกง ไต้หวัน ออสเตรเลีย นิวซีแลนด์ รวมทั้งประเทศไทย ที่จะมีขึ้นในวันที่ 25 พฤษภาคม โดยกระแสต่อต้านและความขัดแย้งส่วนใหญ่เกิดในภูมิภาคเอเชีย
ประเทศเกาหลี
ประเทศเกาหลีเป็นประเทศแรกที่เลดีกากาจะเปิดแดงคอนเสิร์ตเดอะบอร์นดิสเวย์บอลเป็นที่แรกในวันที่ 27 เมษายน แต่เมื่อคอนเสิร์ตของเธอได้ถูกประกาศว่าจะจัดในประเทศเกาหลีใต้ ทางรัฐบาลเกาหลีได้มีการกำหนดอายุผู้เข้าชมการแสดงจะต้องมีอายุ 12 ปีขึ้นไป โดยมีกลุ่มชาวคริสเตียนและกลุ่มนักศึกษาหัวอนุรักษ์ออกมาต่อต้านมาโชว์ของเธอโดยอ้างว่านักร้องสาวเลดีกากาผิดมนุษย์มนา โชว์ของเธอล่อแหลม และยั่วยุทางเพศ ส่อถึงในทางลามกอนาจาร ที่ทำให้วัฒนธรรมเกาหลีเสื่อม โดยดูจากการแต่งกายของเธอที่มีเสื้อผ้าน้อยชิ้นและเปิดเนื้อหนังมังสา โดยกลุ่มผู้ประท้องเหล่านี้ได้ติดไปประท้องไปทั่วกรุงโซลและสถานที่จัดคอนเสิร์ต รัฐบาลจึงมีการกำหนดผู้ชมให้มีอายุ 18 ปีขึ้นไป เข้าชมคอนเสิร์ตของเธอได้ แต่คอนเสิร์ตของเธอก็ดำเนินการต่องท่ามกลางเสียงประท้วง และดำเนินจนจบโดยไร้ปัญหา
ฟิลิปปินส์
กลุ่มคนหัวอนุรัษ์ศาสนาคริสต์นิกายโรมันคาทอลิคในฟิลิปปินส์ออกมาต่อต้านเช่นเดียวกัน โดยรณรงค์ไม่ให้เยาวชนไปชมคอนเสิร์ตของเธอโดยอ้างว่ามีความล่อแหลมเกินไป และอ้างว่า เพลง Judas ของกาก้ามีเนื้อหาเพลงที่ล้อเลียนพระเยซูและไม่ยอมให้เธอแสดงเพลง Judas แต่เมื่อคอนเสิร์ตแสดงวันแรกท่ามกลางการประท้วงคณะผู้จัดคอนเสิร์ตเห็นว่าโชว์ของกาก้าไม่มีความล่อแหลมสื่อทางเพศอย่างที่คิดจึงให้แสดงวันที่สองต่อไป และการแสดงเพลง Judas ก็ดำเนินการแสดงต่อไป
ไทย
ประเทศไทยถึงจะไม่ได้มีการประท้วงให้ยกเลิกคอนเสิร์ต แต่ประเด็นที่กาก้าถูกฟ้องร้องจากกระทรวงวัฒนธรรม เนื่อจากประเด็นที่ 1.จากการทวิตข้อความถึงประเทศไทยเมื่อกาก้าเดินทางมาถึงโดยเธอทวิตข้อความว่า "I just landed in Bangkok baby! Ready for 50,000 screaming Thai monsters. I wanna get lost in a lady market and buy fake Rolex." "ฉันพึ่งมาถึงกรุงเทพฯที่รัก! พร้อมแล้วที่จะฟังเสียงกริ๊ดของมอนสเตอร์(แฟนคลับ)ชาวไทย. ฉันอยากจะไปตลาดสินค้าของผู้หญิงและซื้อนาฬิกาโรเล็กซ์ปลอม" ซึ่งการทวิตข้อความของเธอได้มีหลายคนตีความว่า Lady Market เลดีกากา จะสื่อความหมายถึงอะไรกันแน่ระหว่างตลาดช้อปปิ้งยามค่ำคืน เช่นที่ฮ่องกง หรือย่านสีลม หรือเลดีกากาจะหมายถึงสถานบันเทิงทางเพศกันแน่ ซึ่งมีหลายกลุ่มไม่พอใจที่กาก้าทวิตข้อความดูถูกประเทศไทย แต่หลังจากนั้นสำนักข่าวต่างชาติพากันหมิ่นรัฐบาลไทย ประเด็นทวิตเตอร์จึงจบไป ประเด็นที่ 2. กาก้านำชฎาไปใช้บนเวทีคอนเสิร์ต กระทรวงวัฒนธรรม ยื่นหนังสือพิจารณาดำเนินคดีกับ เลดีกากา ฐานสวมชฎา นุ่งบิกินี่ และใช้ธงชาติไทยผูกท้ายรถจักรยานยนต์ ชี้ไม่เหมาะสม กระทบจิตใจชาวไทย โดยระหว่างทำการแสดงนั้น เลดีกากา ได้สวมชฎา และใส่เสื้อผ้าในลักษณะคล้ายบิกินี่ นั่งซ้อนท้ายรถจักรยานยนต์คันใหญ่ ที่ผูกธงชาติไทยเอาไว้ด้านหลัง โดยเรื่องชฎานักแสดงหรือกูรูด้านแฟชั่นอย่าง ม้า อรณภาได้พูดไว้ว่า “เมื่อก่อนมาดอนน่าก็เคยเอาชฎามาสวมนะ ก็ไม่มีปัญหาอะไร สำหรับกรณีของเลดีกากา นี้ คงเป็นเพราะเธอเลือกใส่ผิดจังหวะกับชุดที่สวม หากเธอใส่ชุดราตรีออกมาแล้วก็คว้าชฎาของแฟนคลับมาใส่ ก็คงไม่ถูกวิพากย์วิจารณ์ขนาดนี้” หากมองต่างมุมในแบบกูรูม้า เธอแสดงความคิดเห็นไว้อย่างน่าสนใจว่า “หากให้ดิฉันมองต่างมุมให้มากๆ ถึงมากที่สุด ก็คิดว่าคนไทยนับถือของสูง ชฎาเป็นของสูง ซึ่งจะไม่เอามาใส่เล่นกัน แต่ฝรั่งคงไม่ได้ศึกษาเรื่องนี้อย่างลึกซึ้งเหมือนเรา และเขาก็คงไม่จำเป็นต้องศึกษาด้วย หากไม่ได้สนใจเรื่องนั้นจริงๆ จังๆ แต่ด้วยความชอบในเรื่องศิลปะและแฟชั่นของเลดีกากา บวกกับการอยากเอาใจแฟนเพลงของเธอในเมืองไทย จึงทำให้พอเธอมีโอกาสก็อยากใส่ ใส่แล้วก็ยกมือไหว้คนไทย ความรู้สึกก็คงเหมือนฝรั่งเอาพระพุทธรูปไปประดับในห้องน้ำ มันไม่ผิด แต่ก็ไม่ใช่เรื่องที่ควรทำ” โดยหลังจากกระทรวงประกาศฟ้องร้องเลดีกากาได้ไม่นาน บรรดาสื่อต่างประเทศพากันโจมตีรัฐบาลไทยว่า ไร้เหตุผลสิ้นดี ที่จะฟ้องในเรืองที่ไม่จำเป็น
อินโดนีเซีย
มีชาวมุสลิมจำนวนไม่มาก ไม่เห็นด้วยกับคอนเสิร์ตของเธอด้วยความเห็นที่คล้ายกับเกาหลีว่าโชว์และการแต่งกายของเธอไปขัดกับศาสนาอิสลาม ที่เคร่งเรื่องเพศและการแต่งกายที่ล่อแหลมทำให้ผู้นำศาสนาสูงสุดของอินโดฯ ประกาศให้ยกเลิกคอนเสิร์ตของเธอในอินโด บัตรคอนเสิร์ตของกาก้าในอินโดขายหมดภายในไม่ถึงชั่งโมง ซึ่งสร้าสถิติที่ดีในหลายประเทศแน่ รวมถึงไทยที่ขายหมดใน 3 ชั่วโมงแรกที่เปิดขาย ล่าสุดได้ประกาศออกมาเป็นทางการแล้วว่าคอนเสิร์ตเลดีกากา ที่ประเทศอินโดนีเซีย ทั้งหมดนี้ทางสำนักงานตรวจแห่งชาติที่ประเทศอินโดนีเซีย ได้ยกเลิกใบอนุญาตให้จัดคอนเสิร์ตนั้นเอง เหตุผลง่ายๆคือ มีหลายๆศาสนาที่ออกมาต่อต้านและไม่เห็นด้วยกับการจัดคอนเสิร์ตในครั้งนี้เนื่องจาก ชุด, การแสดง, และท่าเต้นที่ไม่เหมาะสมและเกรงว่าจะเป็นตัวอย่างไม่ดีให้กับเยาวชนนั้นเอง! โดยกลุ่มศาสนาเหล่านี้ได้ออกมาประกาศว่าเธอเป็นผู้หญิงที่อันตรายและหากเธอตัดสินใจที่จะยังโชว์อยู่ทางกลุ่มศาสนาเหล่านี้ก็พร้อมทีจะไปบุกถึงสนามบินเพื่อไม่ให้เธอเดินออกจากเครื่องบิน บัตรคอนเสิร์ตเลดีกากา จำนวน 50,000 ใบถูกขายจนหมดในเวลาไม่กี่นาที ทางกาก้าเองก็ทำการยกเลิกคอนเสิร์ตที่อินโดนีเซียเป็นที่เรียบร้อยแล้ว ซึ่งโชว์ก่อนที่เธอจะมาอิโดนีเซียคือสิงคโปร์ ซึ่งเธอจบคอนเสิร์ตที่สิงคโปร์เสร็จ เธอจะบินต่อไปประเทศนิวซีแลนด์ทันที
เพิร์ธ
ที่เมืองเพิร์ธประเทศออสเตรเลียเองก็มีการประท้องคอนเสิร์ตเลดีกากาด้วยแต่ไม่ได้ประท้วงโดยประสงค์ให้ยกเลิกคอนเสิร์ตเหมือนประเทศอื่นๆ แตะเป็นการประท้วงที่กาก้านำเพลงใหม่ของเธอ Princess Die มาร้องในคอนเสิร์ตสร้างความไม่พอใจให้กับชนบางกลุ่มสาเหตุที่ว่ามีเนื้อหายั่วยุให้ฆ่าตัวตายโดยผิดศีลธรรม และเนื้อเพลงได้สื่อไปถึงเจ้าหญิงไดอาน่าด้วย
สถิติการจำหน่ายตั๋วเข้าชม
สถิติการเข้าชม คอนเสิร์ตเดอะบอร์นดิสเวย์บอล ถือว่าเป็นคอนเสิร์ตที่ประสบความสำเร็จมากของเลดีกากา โดยมีการเพิ่มรอบโชว์ในหลายประเทศ แล้วขายบัตรคอนเสิร์ตหมดทุกโชว์ และรายได้ในแต่ล่ะประเทศก็ทำได้ตามเป้าหมาย 100 เปอร์เซ็นต์ แต่มีประเทศโคลัมเบียเพียงประเทศเดียวที่กาก้าทำได้ไม่ถึงเป้าได้เพียง 84 เปอร์เซ็นต์
Crossed extensor reflex
crossed extensor reflex หรือ crossed extensor response หรือ crossed extension reflex เป็นรีเฟล็กซ์ที่อวัยวะซีกตรงข้ามทำการเพื่อรักษาดุลของร่างกายเมื่อแขนขาอีกข้างหนึ่งยกออกจากสิ่งเร้าที่ทำให้เจ็บโดยเป็นส่วนของ withdrawal reflex ในระหว่าง withdrawal reflex กล้ามเนื้อของแขนขาที่กำลังดึงออกจะหดตัวและกล้ามเนื้อเหยียดก็จะคลายตัว ส่วนในแขนขาอีกข้างหนึ่ง กล้ามเนื้อจะทำงานกลับกันโดยเป็นส่วนของ crossed extensor reflex นอกจากจะย้ายน้ำหนักไปทางร่างกายอีกข้างหนึ่งแล้ว วิถีประสาทของรีเฟล็กซ์ยังสัมพันธ์กับการประสานการทำงานของขาเมื่อเดินโดยงอกล้ามเนื้อของขาด้านหนึ่ง ในขณะที่ยืดกล้ามเนื้อของขาอีกข้างหนึ่ง รีเฟล็กซ์นี้จัดเป็นส่วนของ withdrawal reflex
รีเฟล็กซ์นี้เกิดในร่างกายซีกตรงข้าม คือตรงข้ามกับซีกร่างกายที่เกิดสิ่งเร้าที่ทำให้เจ็บ เพื่อให้เกิดรีเฟล็กซ์นี้ เส้นใยประสาทนำเข้าที่ส่งกระแสประสาทนำความรู้สึกจะมีสาขาจากซีกร่างกายที่เกิดสิ่งเร้าข้ามไปยังไขสันหลังในซีกตรงข้าม โดยจะไปยุติเป็นไซแนปส์กับเครือข่ายอินเตอร์นิวรอน ซึ่งบางส่วนจะกระตุ้นและบางส่วนจะยับยั้งกล้ามเนื้อของแขนขาซีกตรงข้าม
ในขาซีกเดียวกัน (คือที่เหยียบตะปู) กล้ามเนื้องอจะหดเกร็งและกล้ามเนื้อเหยียดจะคลายตัวเพื่อยกขาขึ้นจากพื้น ในขาซีกตรงข้าม กล้ามเนื้องอจะคลายตัวและกล้ามเนื้อเหยียดจะหดเกร็งทำให้ขาแข็งตัวเพราะมันจะต้องรับน้ำหนักทั้งหมดของร่างกายอย่างฉับพลัน ในขณะเดียวกัน มีกระแสประสาทที่ส่งขึ้นไปยังไขสันหลังที่ทำให้กล้ามเนื้อตะโพกและท้องในซีกตรงข้ามหดเกร็งเพื่อเปลี่ยนจุดศูนย์ถ่วงของร่างกายไปที่ขาซึ่งเหยียดออก โดยมากแล้ว การประสานการทำงานของกล้ามเนื้อและการทรงดุลของร่างกายจะอำนวยโดยสมองน้อยและเปลือกสมอง
จินตามณีจักร
จินตามณีจักร (चिन्तामणिचक्र, ) หรือ หรูยี่หลุนกวนอิม (如意輪観音 (Nyoirin Kannon)) เป็นพระโพธิสัตว์ และภาคอวตารของพระโพธิสัตว์อวโลกิเตศวร พระจินตามณีจักรถือว่าเป็นหนึ่งในหกอวตารของกวนอิม ซึ่งคือกวนอิมหกอวตารที่ช่วยเหลือสิ่งมีชีวิตในหกภพภูมิให้หลุดพ้นจากสังสารวัฏ พระจินตามณีจักรถือเป็นผู้ช่วยเหลือในภพภูมิเทพ
ประติมานวิทยา
ในรูปปางหกกร พระจินตามณีจักรมักแสดงในรูปทรงมงกุฏที่มีภาพของพระอมิตาภพุทธเจ้า ประทับนั่งด้วยท่ามหาราชลีลาสน์ หรือท่าประทับนั่งอย่างมหาราช ประทับนั่งบนดอกบัว ซึ่งอยู่บนหินที่พ้นมหาสุมทรขึ้นมา อันเป็นสัญลักษณ์ของเขาปู่เต๋าเล่าเจีย วิมานในตำนานของพระอวโลกิเตศวร หัตถ์ขวาแรกสัมผัสพักตร์ และประกอบมุทรา, หัตถ์ขวาต่อมาทรงถือ แก้วจินตามณี, หัตถ์ขวาที่สามทรงถือลูกประคำ หัตถ์ซ้ายแรกสัมผัสหินซึ่งประทับนั่งอยู่, หัตถ์ซ้ายที่สองทรงถือดอกบัวปัทมะ และหัตถ์ซ้ายสุดท้ายทรงถือธรรมจักร
สมาคมสหพันธ์กีฬานานาชาติที่คณะกรรมการโอลิมปิกสากลให้การรับรอง
สมาคมสหพันธ์กีฬานานาชาติที่คณะกรรมการโอลิมปิกสากลให้การรับรอง (Association of IOC Recognised International Sports Federations; ARISF) เป็นสมาคมขอองค์กรเอกชนที่ไม่แสวงหาผลกำไรซึ่งก่อตั้งขึ้นโดยคณะกรรมการโอลิมปิกสากล (IOC) สมาชิกประกอบด้วยสหพันธ์กีฬานานาชาติที่ได้รับการยอมรับจากคณะกรรมการโอลิมปิกสากล (IOC) ซึ่งปัจจุบันไม่ได้แข่งขันในโอลิมปิกฤดูร้อนหรือฤดูหนาว ก่อตั้งเมื่อ ค.ศ. 1983 (พ.ศ. 2526) ประธานคนปัจจุบันคือ Raffaele Chiulli
สมาชิก
สมาชิกทั้งหมด 42 สหพันธ์ ประกอบด้วย :
ราชวงศ์ออร์เลอ็อง
ตระกูลออร์เลอ็อง (House of Orléans) เป็นชื่อที่ใช้เรียกสาขาของราชวงศ์ฝรั่งเศสหลายสาขาที่สืบเชื้อสายมาจากพระเจ้าอูก กาแป ผู้ก่อตั้ง ระหว่างสมัยการปกครองระบบโบราณในฝรั่งเศส ก็จะมีประเพณีการมอบบรรดาศักดิ์ดยุกแห่งออร์เลอ็องให้แก่พระราชโอรสองค์รองของพระมหากษัตริย์ ฉะนั้นสาขาของตระกูลออร์เลอ็องจึงเป็นพระบรมวงศานุวงศ์ที่มีความใกล้ชิดกับพระมหากษัตริย์ฝรั่งเศสมากที่สุด เพราะสืบเชื้อสายมาจากพระราชโอรส และบางครั้งก็เป็นผู้ได้ขึ้นครองพระราชบัลลังก์ฝรั่งเศสเอง ถ้าพระราชโอรสองค์โตมาสิ้นพระชนม์เสียก่อน
สาขาสุดท้ายของตระกูลออร์เลอ็องที่มีบรรดาศักดิ์เป็นดยุกสืบเชื้อสายมาจากอองรีเดอบูร์บอง ดยุกแห่งแวงโดม (พระเจ้าอองรีที่ 4 แห่งฝรั่งเศส) ผู้ขึ้นเป็นพระมหากษัตริย์ฝรั่งเศสในปี ค.ศ. 1589 สาขานี้บางครั้งก็จะเรียกว่าตระกูลบูร์บอง-ออร์เลอ็อง (Maison de Bourbon-Orléans) ตั้งแต่ปี ค.ศ. 1709 จนกระทั่งถึงการปฏิวัติฝรั่งเศส ตระกูลออร์เลอ็องเป็นตระกูลที่ตามลำดับการสืบสันตติวงศ์ของราชบัลลังก์ฝรั่งเศสจะถัดจากราชวงศ์บูร์บง ในรัชสมัยของพระเจ้าหลุยส์ที่ 13 พระองค์พระราชทานบรรดาศักดิ์ดยุกแห่งออร์เลอ็องแก่พระอนุชาและพระราชโอรสองค์รองในปี ค.ศ. 1626 และปี ค.ศ. 1660 ตามลำดับ และต่างฝ่ายต่างก็มีผู้สืบเชื้อสายซึ่งทำให้ในรัชสมัยของพระเจ้าหลุยส์ที่ 14 มีตระกูลบูร์บอง-ออร์เลอ็องสองสาย
ตระกูลอาวุโสของบรรดาสาขาของตระกูลออร์เลอ็องประกอบด้วยกาสตอง ดยุกแห่งออร์เลอ็อง พระราชโอรสองค์รองในพระเจ้าอองรีที่ 4 และพระธิดาสี่พระองค์จากการสมรสสองครั้ง สายรองและสายสุดท้ายของตระกูลออร์เลอ็องสืบเชื้อสายมาจากฟิลิปป์ที่ 1 ดยุกแห่งออร์เลอ็อง ผู้เป็นพระอนุชาในพระเจ้าหลุยส์ที่ 14 หรือที่รู้จักกันในราชสำนักว่า "มงซิเออร์" แม้ว่าทายาทของพระเจ้าหลุยส์ที่ 14 จะครองราชย์ต่อจากพระองค์ แต่ผู้สืบเชื้อสายจากพระอนุชากลับเป็นผู้รุ่งเรืองต่อมาจนเมื่อสิ้นสุดการมีพระมหากษัตริย์ในฝรั่งเศส ระหว่าง ค.ศ. 1830 จนถึง ค.ศ. 1848 และในปัจจุบันก็ยังคงเป็นผู้อ้างสิทธิในราชบัลลังก์ฝรั่งเศสอยู่
สถานีพิพิธภัณฑ์กองทัพอากาศ
ที่ตั้ง
ถนนพหลโยธิน ด้านหน้าฐานทัพอากาศดอนเมือง ในพื้นที่แขวงสนามบิน เขตดอนเมือง และแขวงคลองถนน เขตสายไหม กรุงเทพมหานคร
รูปแบบของสถานี
เป็นแบบชานชาลาด้านข้าง (side platform station) ขนาดมาตรฐาน กว้าง 22.15 เมตร (ระยะรวมหลังคา 27.8 เมตร) ระดับชานชาลาสูงจากพื้นดิน 18 เมตร ประกอบด้วยชั้นขายบัตรโดยสาร และชานชาลา มีประตูกั้นชานชาลาแบบ Half Height Platform Screen Doors ในส่วนหลังคาชานชาลามีการออกแบบให้ป้องกันฝนสาดและแดดส่อง โดยใช้กระจกเชื่อมปิดหลังคาทั้งหมด โถงชานชาลามีการติดตั้งระแนงไม้เป็นรูปเครื่องบินจำนวน 3 ลำ เพื่อสื่อว่าพื้นที่ดังกล่าวเป็นพื้นที่ของกองทัพอากาศไทย
วอลเลย์บอลชายชิงแชมป์ยุโรป 2017
วอลเลย์บอลชายชิงแชมป์ยุโรป 2017 (2017 Men's European Volleyball Championship) เป็นครั้งที่ 30 ของการแข่งขัน อยู่ภายใต้การกำกับของสมาพันธ์วอลเลย์บอลยุโรป และจะจัดขึ้นที่ประเทศโปแลนด์
สถานีพิพิธภัณฑ์กองทัพอากาศ
รูปแบบของสถานี
ตัวสถานีมีแผงกั้นระดับสายตาทั้งสถานี ตลอดจนทางเดินใต้รางรถไฟฟ้า และทางวิ่งทั้งสองข้างทางมีแผงกั้นระดับสายตาตลอดทางเช่นกัน เนื่องจากพื้นที่ดังกล่าวเป็นพื้นที่ของกองทัพอากาศไทย
การเชื่อมต่อรถโดยสารประจำทาง
ถนนพหลโยธิน รถขสมก. สาย 34 39 114 185 503 520 522 543 รถเอกชน สาย 1-2E(34) 1-4(39) 1-5(39) 1009 รถชานเมือง สาย 356
สโมสรฟุตบอลกมบักยูไนเต็ด
สโมสรฟุตบอลกมบักยูไนเต็ด เป็นอดีตสโมสรฟุตบอลอาชีพในเอสลีกของประเทศสิงคโปร์ กมบักยูไนเต็ดเคยเล่นสนามเหย้าที่สนามกีฬาบูกิตกมบักก่อนที่จะย้ายไปที่สนามกีฬาจูรงตะวันตกใน ค.ศ. 2006 จนกระทั่งยุบตัวลงใน ค.ศ. 2012
อดีตมีนักฟุตบอลชาวไทยร่วมทำหน้าที่กับสโมสรแห่งนี้ด้วยคือ โชคทวี พรหมรัตน์
ฤดูกาล
อัปเดตครั้งสุดท้ายในวันที่ 25 กุมภาพันธ์ ค.ศ. 2014
กาดิซ
กาดิซ (Cádiz) เป็นเมืองและเมืองท่าทางภาคตะวันตกเฉียงใต้ของประเทศสเปนและเป็นส่วนหนึ่งของแคว้นปกครองตนเองอันดาลูซิอา กาดิซเป็น "ศูนย์กลางบริหารทางทะเลในมหาสมุทรแอตแลนติกใต้ของกองทัพเรือสเปน" ตั้งแต่การเข้ามาของราชวงศ์บูร์บงในคริสต์ศตวรรษที่ 18
เมืองนี้เป็นเมืองหลวงของจังหวัดกาดิซและเป็นที่ตั้งของมหาวิทยาลัยกาดิซ ตามการสำรวจสำมะโนประชากรในปี พ.ศ. 2547 จำนวนประชากรเฉพาะในเขตเมืองกาดิซมี 133,242 คน ขณะที่ประชากรของเขตเมือง (urban area) ทั้งหมดมีประมาณ 629,054 คน ตัวเมืองตั้งอยู่บนแหลมที่ยื่นลงไปในอ่าวกาดิซ กำแพงสูงและหนาที่ล้อมรอบเมืองทำให้ปรากฏภาพที่สวยงามเมื่อมองจากทะเล
กาดิซมีลักษณะเฉพาะของอันดาลูซิอา ย่านเก่าแก่ของเมือง เช่น เอลโปปูโล (El Populo), ลาบิญญา (La Viña) หรือซานตามาริอา (Santa María) สร้างความตรงกันข้ามกับพื้นที่สมัยใหม่กว่าของเมือง ขณะที่ภาพของเมืองเก่ามีตรอกซอยแคบ ๆ มุ่งไปสู่จัตุรัสจำนวนหนึ่ง พื้นที่เมืองใหม่กลับประกอบไปด้วยถนนกว้างและอาคารสมัยใหม่ นอกจากนี้ ในเมืองยังมีต้นไม้ในสวนสาธารณะอยู่เป็นหย่อม ๆ รวมทั้งต้นไม้ใหญ่หลายต้นที่เชื่อกันว่าโคลัมบัสเป็นผู้นำไปไว้ที่นั่น
เมืองพี่น้อง
เมืองพี่น้องของกาดิซ ได้แก่
ฟุตบอลโลกหญิง 2019 กลุ่มดี
ฟุตบอลโลกหญิง 2019 กลุ่มดี จะแข่งขันระหว่างวันที่ 9 ถึง 19 มิถุนายน พ.ศ. 2562 โดยในกลุ่มนี้ประกอบด้วยอังกฤษ สกอตแลนด์ อาร์เจนตินา และญี่ปุ่น สองอันดับแรกจะได้ผ่านเข้าสู่รอบ 16 ทีมสุดท้าย และถ้าอันดับที่สามทำผลงานได้ดีเป็น 4 อันดับแรกจะได้ผ่านเข้ารอบด้วยเช่นกัน
ทีม
หมายเหตุ
การแข่งขัน
เวลาที่แสดงเป็นเวลาออมแสงยุโรปกลาง (UTC+2) ซึ่งช้ากว่าประเทศไทย 5 ชั่วโมง
การคาดโทษ
คะแนนแฟร์เพลย์จะถูกนำมาใช้ในฐานะเงื่อนไขการตัดสินการเข้ารอบถ้าโดยรวมและสถิติเฮดทูเฮดของแต่ละทีมเสมอกัน. โดยคิดคะแนนขึ้นอยู่กับจำนวนใบเหลืองและจำนวนใบแดงที่ได้รับในแต่ละนัดของทุกกลุ่มทั้งหมดดังต่อไปนี้:
รัชฎาภรณ์ แก้วสนิท
นางรัชฎาภรณ์ แก้วสนิท (5 เมษายน พ.ศ. 2495-) อดีตสมาชิกสภาผู้แทนราษฎร ระบบบัญชีรายชื่อ พรรคประชาธิปัตย์ อดีตนักศึกษาหลบหนีเข้าป่าจากเหตุการณ์ 6 ตุลาคม 2519 "สหายศรัทธา" เป็นชื่อจัดตั้งในพรรคคอมมิวนิสต์แห่งประเทศไทย (พคท.)
ประวัติ
นางรัชฎาภรณ์ แก้วสนิท เกิดเมื่อวันเสาร์ที่ 5 เมษายน พ.ศ. 2495 มีชื่อเล่นว่า "ปุ๊" ที่อำเภอสหัสขันธ์ จังหวัดกาฬสินธุ์ จบการศึกษาชั้นประถมศึกษา จาก โรงเรียนสตรีกาฬสินธุ์ หรือโรงเรียนอนุกูลนารี จังหวัดกาฬสินธุ์ในปัจจุบัน ชั้นมัธยมศึกษา จากโรงเรียนเขมะสิริอนุสรณ์ ระดับปริญญาตรี วิทยาศาสตรบัณฑิต สาขาศึกษาศาสตร์ มหาวิทยาลัยเชียงใหม่ และสาขาวิชาส่งเสริมการเกษตรและสหกรณ์ จากมหาวิทยาลัยสุโขทัยธรรมาธิราช และปริญญาโท การศึกษามหาบัณฑิต สาขาจิตวิทยาสังคม มหาวิทยาลัยศรีนครินทรวิโรฒ (ประสานมิตร)
การทำงาน
นางรัชฎาภรณ์ เคยรับราชการประจำกรมวิชาการเกษตร กระทรวงเกษตรและสหกรณ์ ต่อมาจึงมารับราชการเป็นอาจารย์ประจำคณะสังคมศาสตร์และมนุษยศาสตร์ มหาวิทยาลัยมหิดล จากนั้นจึงได้เข้ามาสู่งานการเมืองโดยการเป็นผู้ประสานงานขบวนผู้หญิงกับการปฏิรูปการเมือง เป็นที่ปรึกษาผู้ว่าราชการกรุงเทพมหานคร
ในปี พ.ศ. 2550 ได้รับเลือกตั้งเป็นสมาชิกสภาผู้แทนราษฎร แบบสัดส่วนกลุ่มที่ 3 สังกัดพรรคประชาธิปัตย์ และในการเลือกตั้ง พ.ศ. 2554 ได้รับเลือกตั้งเป็นสมัยที่ 2 ในระบบบัญชีรายชื่อ และได้รับตำแหน่งประธานคณะกรรมาธิการการพัฒนาการเมือง การสื่อสารมวลชน และการมีส่วนร่วมของประชาชน ในสภาผู้แทนราษฎรไทย ชุดที่ 24
นางรัชฎาภรณ์ เป็นผู้มีบทบาทในการดำเนินการจัดตั้งมหาวิทยาลัยกาฬสินธุ์ ซึ่งมีการเสนอจัดตั้งขึ้นในปี พ.ศ. 2554 และวันที่ 8 กันยายน 2558 ราชกิจจานุเบกษาได้เผยแพร่ "พระราชบัญญัติมหาวิทยาลัยกาฬสินธุ์ พ.ศ. 2558" มีผลให้มหาวิทยาลัยราชภัฎกาฬสินธุ์และมหาวิทยาลัยเทคโนโลยีราชมงคลอีสาน วิทยาเขตกาฬสินธุ์ สิ้นสุดสถานะความเป็นสถาบันอุดมศึกษาในวันถัดจากวันที่ประกาศราชกิจจานุเบกษา และเป็นการจัดตั้งมหาวิทยาลัยกาฬสินธุ์ขึ้นในวันเดียวกัน
ในปี 2562 เธอได้ลงสมัครรับเลือกตั้งสมาชิกสภาผู้แทนราษฎร แบบบัญชีรายชื่อ สังกัดพรรคประชาธิปัตย์ ในลำดับที่ 41 แต่ไม่ได้รับเลือกตั้ง
ฟุตบอลชิงแชมป์แห่งชาติยุโรป รุ่นอายุไม่เกิน 21 ปี 2019
ฟุตบอลชิงแชมป์แห่งชาติยุโรป รุ่นอายุไม่เกิน 21 ปี 2019 เป็นการแข่งขันฟุตบอลชิงแชมป์แห่งชาติยุโรป รุ่นอายุไม่เกิน 21 ปี ครั้งที่ 22 จัดโดยยูฟ่า ซึ่งเป็นการแข่งขันของทีมเยาวชนรุ่นอายุไม่เกิน 21 ปีจากทีมยุโรป. ทัวร์นาเมนต์รอบสุดท้ายจะเป็นเจ้าภาพจัดการแข่งขันใน ประเทศอิตาลี และ ประเทศซานมารีโน ในช่วงกลางปี ค.ศ. 2019, หลังจากการเสนอตัวเป็นเจ้าภาพของพวกเขาได้ถูกเลือกโดยคณะกรรมการบริหารยูฟ่าเมื่อวันที่ 9 ธันวาคม 2559 ในเมือง นียง, ประเทศสวิตเซอร์แลนด์.
ทั้งหมด 12 ทีมที่จะลงเล่นในทัวร์นาเมนต์, กับผู้เล่นที่เกิดก่อนหรือหลังวันที่ 1 มกราคม ค.ศ. 1996 ที่จะมีสิทธิ์เข้าร่วม.
เจ้าภาพ
สหพันธ์ฟุตบอลอิตาลี ได้ยืนยันว่าอิตาลีได้เสนอชื่อเข้าร่วมเป็นเจ้าภาพจัดการแข่งขันในปี ค.ศ. 2019, ซึ่งพวกเขาเกี่ยวข่องกับ สหพันธ์ฟุตบอลซานมารีโน. อิตาลีและซานมารีโนได้รับการแต่งตั้งให้เป็นเจ้าภาพในการประชุมของคณะกรรมการบริหารยูฟ่าในเมืองนียงเมื่อวันที่ 9 ธันวาคม ค.ศ. 2016.
ทีมที่ผ่านเข้ารอบ
ทีมด้านล่างนี้ได้สิทธิ์สำหรับรอบสุดท้าย.
หมายเหตุ: สถิติการลงสนามทั้งหมดประกอบไปด้วยยุค ยู-21 เท่านั้น (นับตั้งแต่ปี ค.ศ. 1978).
รอบแบ่งกลุ่ม
ชนะเลิศของแต่ละกลุ่มและทีมรองชนะเลิศที่ดีที่สุดจะได้ผ่านเข้าสู่รอบรองชนะเลิศและได้สิทธิ์สำหรับ โอลิมปิกฤดูร้อน 2020.
เวลาทั้งหมดคือเวลาท้องถิ่น, CEST (UTC+2).